b"\n_START_ARTICLE_\nMan of Steel (pelikula)\n_START_SECTION_\nDC Extended Universe\n_START_PARAGRAPH_\nAng tagumpay ng Man of Steel ang nag-udyok sa Warner Bros. para gumawa ng shared universe na kabibilangan ng iba't ibang karakter mula sa DC Comics. Noong Hunyo 2013, si Goyer ay inatasan gumawa ng iskrip para sa kasunod na pelikula ng Man of Steel at pati na rin sa Justice League. Makalipas ang isang buwan, noong Hulyo 2013, inanunsyo ni Zack Snyder na ang ikalawang pelikula ay pagtatagpuin sina Batman at si Superman. Si Cavill, Adams, Lane at Fishburne inaasahan magbabalik sa ikalawang pelikula upang gampanan muli ang kanilang mga karakter. Ayon kay Snyder, hinango ang kasunod na pelikula mula sa komik na The Dark Knight Returns."